[bookmark: _Hlk114576386]Sveučilište Josipa Jurja Strossmayera u Osijeku,
Građevinski i arhitektonski fakultet Osijek

raspisuje

NATJEČAJ

za izbor:
1. jednog zaposlenika/zaposlenicu na slobodno znanstveno-nastavno radno mjesto docenta iz znanstvenog područja Tehničkih znanosti, znanstvenog polja Arhitektura i urbanizam na neodređeno vrijeme u punom radnom vremenu
2. jednog zaposlenika/zaposlenicu na slobodno suradničko radno mjesto asistenta iz znanstvenog područja Tehničkih znanosti, znanstvenog polja Arhitektura i urbanizam na određeno vrijeme u punom radnom vremenu


[bookmark: _GoBack]Svi kandidati natječaja moraju ispunjavati opći kriterij propisan Zakonom o radu („Narodne novine“ br. 93/14., 127/17., 98/19.,  151/22., 46/23. i 64/23.).

[bookmark: _Hlk233804488]Kandidati natječaja pod točkom 1. osim općih kriterija utvrđenih Zakonom o radu („Narodne novine“ br. 93/14., 127/17., 98/19., 151/22., 46/23. i 64/23.), moraju ispuniti i kriterije propisane člankom 39. stavcima 1. i 3. Zakona o visokom obrazovanju i znanstvenoj djelatnosti („Narodne novine“ br. 119/22.), Nacionalnim sveučilišnim, znanstvenim i umjetničkim kriterijima („Narodne novine“ br. 42/26.), člankom 123. stavcima 1. i 2. Statuta Sveučilišta Josipa Jurja Strossmayera u Osijeku, člankom 52. stavcima 1. i 2. Statuta Građevinskog i arhitektonskog fakulteta Osijek, pročišćeni tekst, te kriterije propisane člankom 9. i 36. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst. Navedeni akti objavljeni su na mrežnoj stranici www.gfos.unios.hr.
Kandidati natječaja za izbor na znanstveno-nastavno radno mjesto docenta, obvezni su priložiti dokumentaciju prema Obrascu br. 1., koji je objavljen na mrežnim stranicama Fakulteta www.gfos.unios.hr.

Na kandidate natječaja pod točkom 1. primjenjuje se Odluka o dodatnim kriterijima za izbor na slobodno znanstveno-nastavno radno mjesto docenta na Građevinskom i arhitektonskom fakultetu Osijek (poveznica: https://www.gfos.unios.hr/fakultet/akti-fakulteta-odluke). Kandidati su dužni dostaviti vjerodostojnu dokumentaciju kojom potkrepljuju navode o ispunjavanju dodatnih kriterija.

[bookmark: _Hlk193877054][bookmark: _Hlk171410581]Kandidati natječaja pod točkom 2. osim općih kriterija utvrđenih Zakonom o radu („Narodne novine“ br. 93/14., 127/17., 98/19., 151/22., 46/23. i 64/23.), moraju ispuniti i kriterije propisane člankom 39. stavkom 6. Zakona o visokom obrazovanju i znanstvenoj djelatnosti („Narodne novine“ br. 119/22.), člankom 123. stavkom 3. i 4. Statuta Sveučilišta Josipa Jurja Strossmayera u Osijeku, člankom 52. stavkom 3. i 4. Statuta Građevinskog i arhitektonskog fakulteta Osijek, pročišćeni tekst i člankom 26. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst. Navedeni akti objavljeni su na mrežnoj stranici www.gfos.unios.hr.
Kandidati natječaja za izbor na suradničko radno mjesto asistenta, obvezni su priložiti dokumentaciju prema Obrascu br. 4., koji je objavljen na mrežnim stranicama Fakulteta www.gfos.unios.hr.

Na kandidate natječaja pod točkom 2. primjenjuje se Odluka o utvrđivanju kriterija posebno uspješnog studenta te o dodatnim kriterijima za izbor na slobodno suradničko radno mjesto asistenta na Građevinskom i arhitektonskom fakultetu Osijek (poveznica: https://www.gfos.unios.hr/fakultet/akti-fakulteta-odluke). Kandidati su dužni dostaviti vjerodostojnu dokumentaciju kojom potkrepljuju navode o ispunjavanju dodatnih kriterija.

Kandidati Natječaja pod točkom 2. koji ispunjavaju formalne kriterije natječaja i koji su uz prijavu na natječaj priložili svu obvezujuću dokumentaciju, moraju pristupiti II. razini odabira kandidata koja obuhvaća provjeru motivacije i sklonosti k znanstveno-istraživačkom radu u znanstvenom području Tehničkih znanosti, znanstvenom polju Arhitektura i urbanizam na temelju pisanog testiranja i/ili razgovora (intervjua) pred stručnim povjerenstvom. O mjestu i vremenu održavanja razgovora pred stručnim povjerenstvom kandidati bit će obaviješteni putem e-pošte. Kandidati koji ne pristupe II. razini odabira smatrat će se da su povukli prijavu na natječaj i neće se smatrati kandidatima na natječaj.

Na natječaj pod jednakim uvjetima mogu se prijaviti osobe obaju spolova. Kandidatima natječaja smatrat će se samo osoba koja ispunjava formalne uvjete iz natječaja i koja je podnijela pravovremenu i potpunu prijavu na natječaj. Potpunom prijavom smatra se ona prijava koja sadrži sve podatke i priloge navedene u natječaju i koja je vlastoručno potpisana. Nepravovremene i nepotpune prijave neće se razmatrati.
Osobe koje podnesu nepravovremene i nepotpune prijave te ne zadovoljavaju formalne uvjete iz natječaja ne smatraju se kandidatima i neće se obavještavati o rezultatima natječaja.

Za kandidate strane državljane potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike (C2).
Prije zasnivanja radnog odnosa potrebno je izvršiti priznavanje inozemne školske kvalifikacije.

Zakon o visokom obrazovanju i znanstvenoj djelatnosti („Narodne novine“ br. 119/22.), Nacionalni sveučilišni, znanstveni i umjetnički kriteriji („Narodne novine“ br. 42/26.), Statut Sveučilišta Josipa Jurja Strossmayera u Osijeku, Statut Građevinskog i arhitektonskog fakulteta Osijek, pročišćeni tekst i Pravilnik o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst, objavljeni su na mrežnim stranicama Građevinskog i arhitektonskog fakulteta Osijek (poveznica: http://www.gfos.unios.hr/fakultet/akti-fakulteta).

Kandidati, koji se na temelju posebnih propisa – Zakon o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21. i 156/23.), čl. 48. Zakona o civilnim stradalnicima iz Domovinskog rata („Narodne novine“ br. 84/21.), čl. 48.f Zakona o zaštiti vojnih i civilnih invalida rata („Narodne novine“ br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), čl. 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18. i 32/20.), pozivaju na pravo prednosti pri zapošljavanju, obvezni su u prijavi na natječaj pozvati se na to pravo te priložiti sve dokaze koje posebni propisi propisuju za ostvarivanje tog prava. Navedeni kandidati ostvaruju prednost pri zapošljavanju u odnosu na ostale pristupnike, samo pod jednakim uvjetima.
Za kandidate koji se u prijavi na natječaj pozivaju na pravo prednosti pri zapošljavanju prema Zakonu o hrvatskim braniteljima iz domovinskog rata i članovima njihovih obitelji („Narodne novine“ br. 121/17., 98/19. i 84/21.) i Zakona o civilnim stradalnicima iz Domovinskog rata („Narodne novine“ br. 84/21.) popis dokaza potreban za ostvarivanje tog prava dostupan je na poveznici Ministarstva hrvatskih branitelja https://branitelji.gov.hr/zaposljavanje-843/843.
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13. 152/14., 39/18. i 32/20.) u prijavi na natječaj dužni su pozvati se na to pravo te priložiti sve dokaze o ispunjavanju traženih kriterija, kao i dokaz o invaliditetu.

Prijave s dokazima o ispunjavanju kriterija natječaja pod točkama 1. i 2. podnose se u roku od 30 dana od dana objave natječaja u elektroničkom obliku na adresu pisarnica@gfos.hr s naznakom: „Prijava na natječaj pod točkom __“. 

Svi kandidati Natječaja obavještavaju se o rezultatima Natječaja u roku od petnaest (15) dana od njegova dovršetka.
Svi kandidati su obvezni uz prijavu na natječaj priložiti popunjen i potpisan obrazac Privole kojom kandidat daje privolu da se svi njegovi podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka). Obrazac privole objavljen je na mrežnoj stranici Građevinskog i arhitektonskog fakulteta Osijek (poveznica: http://www.gfos.unios.hr/obrasci). Bez uredno popunjenog i potpisanog Obrasca privole uz prijavu na natječaj, prijava će se smatrati nepotpunom i odbacit će se.




